รัชนก ยังแรง พิชิตน้องครีม ซิวทองแบดนนทรีเกมส์
น้องเมย์ รัชนก อินทนนท์ นักตบลูกขนไก่ชื่อดังจาก ม.กรุงเทพธนบุรี ป้องกันแชมป์แบดมินตันหญิงเดี่ยว ได้สำเร็จ ในกีฬามหาวิทยาลัยแห่งประเทศไทย ครั้งที่ 42 นนทรีเกมส์ หลังรอบชิงชนะเลิศเอาชนะ น้องครีม บุศนันทน์ อึ๊งบำรุงพันธุ์ จากจุฬาฯ ไปได้ 2-1 เกม ส่วนฟุตบอลหญิง ว.บัณฑิตเอเชีย เฉือนชนะ สถาบันการพลศึกษา 1-0 คว้าแชมป์ไปครองได้เป็นสมัยที่ 6,การแข่งขันกีฬามหาวิทยาลัยแห่งประเทศไทย ครั้งที่ 42 นนทรีเกมส์ ที่ม.เกษตรศาสตร์ วิทยาเขตกำแพงแสน จ.นครปฐม เมื่อวันที่ 23 ม.ค.ที่ผ่านมา เป็นวันรองสุดท้ายของการชิงชัย ไฮไลต์อยู่ที่แบดมินตันชิง 5 เหรียญทอง ประเภทหญิงเดี่ยว รอบชิงชนะเลิศ น้องเมย์ รัชนก อินทนนท์ แชมป์เก่าจาก ม.กรุงเทพธนบุรี ดีกรีทีมชาติมือ 1 ของไทย มืออันดับ 8 ของโลก พลิกสถานการณ์เอาชนะ น้องครีม บุศนันทน์ อึ๊งบำรุงพันธุ์ ทีมชาติไทย มืออันดับ 18 ของโลกจากจุฬาฯไปได้ 2-1 เกม 13-21, 21-12, 21-19 ทำให้รัชนกป้องกันตำแหน่งแชมป์ประเภทหญิงเดี่ยวได้สำเร็จ,น้องเมย์ รัชนก กล่าวว่า จากที่ต้องตกรอบประเภทคู่ผสม ทำให้เหลือการชิงเหรียญเพียงรายการเดียว จึงคาดหวังไว้มาก อีกทั้งยังเป็นแชมป์เก่าทำให้กดดันตัวเอง นอกจากนี้ บุศนันทน์ยังเล่นได้ดี ทำให้เสียเกมแรกไป หลังจากนั้นก็คิดแค่ว่าจะทำให้ดีที่สุด จึงคลายความกดดันและพลิกกลับมาเอาชนะได้,ขณะที่ผลประเภทอื่น หญิงคู่ รวินดา ประจงใจ กับพชรพรรณ ช่อชูวงศ์ จากจุฬาฯ 2 ชนะ บุศนันทน์ กับปัญจรัตน์ ปราณโสภณ จากจุฬาฯ 12-21, 15-21, ชายเดี่ยว พีรณัฐ บุญทัน จากจุฬาฯ ชนะ โฆษิต เพชรประดับ จาก ม.รัตนบัณฑิต 21-19, 4-21, 21-15, ชายคู่ สิทธิชัย วิบูลย์สิน กับนิพิฐพนธ์ พวงพั่วเพชร จาก ม.กรุงเทพธนบุรี ชนะ จักรกฤษ ตันติราศิลป์ กับเสริมสิน วงศ์ญาพรหม จาก ม.กรุงเทพ–ธนบุรี 21-13, 21-10 และคู่ผสม ปริญญวัฒน์ ทองน่วม กับปัญจรัตน์ ปราณโสภณ จากจุฬาฯ ชนะ รวินดา ประจงใจ กับพีรณัฐ บุญทัน จากจุฬาฯ 2 ไป 21-16, 23-21 สำหรับนักกีฬาดีเด่นของแบดมินตันฝ่ายชายเป็นของ เจ้าไอซ์ สิทธิชัย วิบูลย์สิน จาก ม.กรุงเทพธนบุรี และฝ่ายหญิงเป็นของรวินดา ประจงใจ จากจุฬาฯ,ขณะที่ฟุตบอลหญิง รอบชิงชนะเลิศ แชมป์เก่า 5 สมัย ว.บัณฑิตเอเชีย ที่มี โค้ชหนึ่ง หนึ่งฤทัย สระทองเวียน โค้ชฟุตบอลหญิงทีมชาติไทย และมีนักเตะทีมชาติชุดฟุตบอลโลกอย่าง จีระประภา ทับสุรีย์, ดาริกา เพียรภายลุน, ขวัญฤดี แสงจันทร์ พบสถาบันการพลศึกษา ที่มีศิลาวรรณ อินต๊ะมี, อลิษา รักพินิจ, ณัฐกานต์ ชินวงษ์ นักเตะดีกรีทีมชาติเช่นกัน ผลปรากฏว่า ว.บัณฑิตเอเชีย เฉือนชนะไป 1-0 จากรัตติกาล ทองสมบัติ ในช่วงทดเวลาครึ่งแรก ส่งผลให้ทีมคว้าแชมป์เป็นสมัยที่ 6 และครองแชมป์เป็นสมัยที่ 5 ติดต่อกัน สำหรับนักฟุตบอลหญิงยอดเยี่ยมเป็นของจีระประภา ทับสุรีย์ จาก ว.บัณฑิตเอเชีย
น้องเมย์ รัชนก อินทนนท์ นักตบลูกขนไก่ชื่อดังจาก ม.กรุงเทพธนบุรี ป้องกันแชมป์แบดมินตันหญิงเดี่ยว ได้สำเร็จ ในกีฬามหาวิทยาลัยแห่งประเทศไทย ครั้งที่ 42 นนทรีเกมส์ หลังรอบชิงชนะเลิศเอาชนะ น้องครีม บุศนันทน์ อึ๊งบำรุงพันธุ์ จากจุฬาฯ ไปได้ 2-1 เกม
กีฬามหาวิทยาลัยแห่งประเทศไทย ครั้งที่ 42,นนทรีเกมส์,รัชนก อินทนนท์,น้องเมย์,บุศนันทน์ อึ๊งบำรุงพันธุ์,น้องครีม,ข่าวกีฬา